CELEX: 62018TN0077
Language: et
Date: 2018-02-12 00:00:00
Title: Kohtuasi T-77/18: 12. veebruaril 2018 esitatud hagi – VE versus ESMA

16.4.2018   
            
            
               ET
            
            
               Euroopa Liidu Teataja
            
            
               C 134/26
            
         12. veebruaril 2018 esitatud hagi – VE versus ESMA
   (Kohtuasi T-77/18)
   (2018/C 134/37)
   Kohtumenetluse keel: inglise
   
      Pooled
   
   
      Hageja: VE (esindajad: advokaadid L. Levi ja N. Flandin)
   
      Kostja: Euroopa Väärtpaberiturujärelevalve (ESMA)
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada hageja 2016. aasta hindamisaruanne selles osas, milles hageja sooritust peeti ebarahuldavaks;
            
         
               —
            
            
               vajalikus osas tühistada ka ESMA 6. novembri 2017. aasta otsus, millega hageja kaebus jäeti rahuldamata;
            
         
               —
            
            
               mõista hageja kasuks välja ex aequo et bono hinnatud kahju 10 000 eurot mittevaralise kahju eest ja
            
         
               —
            
            
               mõista hagejale välja tema advokaaditasu käesolevas menetluses.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Õigusvastasuse väide, kuna ESMA võttis hindamisjuhendi vastu ilma seda personalieeskirjade artikli 110 kohaselt eelnevalt personalikomiteele esitamata.
            
         
               2.
            
            
               Personalieeskirjade artikli 43 esimese lõigu ja hindamisjuhendi rikkumine, kuna kostja on teinud mitu ilmset hindamisviga:
               
                           —
                        
                        
                           ilmne hindamisviga seoses hageja peamiste tegevustega, mis puudutab tulemuslikkuse, pädevuse ja tööalase käitumise kriteeriume ning
                        
                     
                           —
                        
                        
                           kostja ilmsed hindamisvead seoses hageja teiste tegevustega.
                        
                     
         
               3.
            
            
               Hoolitsemiskohustuse ja hea halduse põhimõtte rikkumine selles osas, mis puudutab hageja terviseprobleeme, ning seoses hagejale juhiste andmata jätmise, ebasoodsate töötingimuste ja piisava koolituse puudumisega.